EA DICE|  |
| Forma | Electronic Arts dukterinė įmonė |
| Pramonė | Video ir kompiuteriniai žaidimai |
| Įkurta | 1992 m. gegužė |
| Įkūrėjas (-ai) | Andreas AxelssonOlof GustafssonFredrik LiliegrenUlf MandorffMarkus Nyström |
| Centrinė būstinė | Stokholmas, Švedija |
| Svarbiausi darbuotojai | Oskar Gabrielson (CEO) |
| Produkcija | **Žaidimai**Battlefield serijaMirror's EdgeStar Wars Battlefront**Žaidimų varikliai**FrostbiteRefractor Engine |
| Pajamos | Didėjimas 798,936 mln. SEK |
| Pelnas | Didėjimas 36,164 mln. SEK |
| Darbuotojų | 560 (2014 m.) |
| Holdingas | Electronic Arts |
| Tinklalapis | DICE.se |

**Electronic Arts Digital Illusions Creative Entertainment AB** (plačiau žinoma kaip **EA DICE** ar tiesiog **DICE**) – Švedijos įmonė, kurianti kompiuterinius žaidimus. Įmonė įkurta 1992 m. o nuo 2004 m. priklauso bendrovei „Electronic Arts". Įmonė sukūrė tokius žaidimus kaip „Battlefield" serija, „Mirror's Edge" ir „Star Wars Battlefront".

Istorija
--------

„DICE" kaip „Digital Illusions" 1992 m. Vekšės (Švedija) mieste įkūrė buvusios demogrupės *The Silents* nariai: Ulf Mandorff, Olof Gustafsson, Fredrik Liliegren, Andreas Axelsson ir Markus Nyström.

Gana ilgą laiko tarpą, kol įmonės darbuotojai studijavo Vekšės universitete, įmonės biuras veikė viename iš studentų bendrabučio kambarių. Tuo laikotarpiu įmonė sukūrė populiariais tapusius kiniško biliardo žaidimus „Pinball Dreams", „Pinball Fantasies" ir „Pinball Illusions", skirtus Amiga kompiuteriams. 1994 m. įmonė persikėlė į Geteborgą, kur veikė iki 2005 m. kai ten veikęs biuras buvo sujungtas su buvusios „Refraction Games" įmonės biuru Stokholme.

1998 m. įmonė buvo įregistruota Švedijos vertybinių popierių biržoje. Išleidusi žaidimą „Battlefield 1942" ir tolesnius tęsinius bei papildymus, įmonė sulaukė didžiulės sėkmės. „Battlefield" serija ženkliai prisidėjo prie kompanijos populiarumo augimo; 2004 m. įmonės bendroji vertė apytikriai siekė 55 mln. JAV dol. 2000 m. sausio mėn. įmonė įsigijo studiją „Refraction Games" ir 90 % „Synergenix Interactive" akcijų. Vėliau, 2001 m. kovą, buvo įsigyta Londone, Ontarijuje (Kanada), veikusi įmonė „Sandbox Studios".

„EA" įsigijimas
---------------

2004 m. lapkričio mėn. „Electronic Arts" pranešė ketinanti įsigyti visą cirkuliuojančių „DICE" akcijų paketą, sumokėdama po 61 kroną už akciją. DICE direktorių taryba ragino akcininkus sutikti su tokiu pasiūlymu. 2005 m. kovo 31 d. bendrovei „Electronic Arts" priklausė 62 % „DICE" akcijų. 2006 m. spalio 2 d. „EA" užbaigė sandorį sumokėdama po 67,75 kronų už akciją, viso įsigydama 2,6 mln. akcijų ir sumokėdama „DICE" 175,8 mln. kronų. Po įsigijimo įmonė buvo pervadinta „EA Digital Illusions CE".

Išnašos
-------

1. 1 2  „Artikelserie:Del 1 Hemma hos Digital Illusions". *hem.bredband.net*. Suarchyvuota iš originalo 2013-10-23. Nuoroda tikrinta 2016-09-13.
2. ↑  Sinclair, Brendan (2018-05-25). „DICE GM pushes back against Battlefield V anger". *GamesIndustry.biz*. Suarchyvuota iš originalo 2018-05-26. Nuoroda tikrinta 2018-05-25.
3. ↑  „The Silents (TSL)". Amiga Music Preservation. Nuoroda tikrinta 2008-05-08. `{{cite web}}`: Išorinė nuoroda parametre ``|publisher=`` (pagalba)
4. ↑  Uhr, Bobic (2007-01-18). „4Sceners: Digital Illusions". 4Players.de. Nuoroda tikrinta 2010-05-20. `{{cite web}}`: Išorinė nuoroda parametre ``|publisher=`` (pagalba)
5. ↑  Thorsen, Tor (2006-10-02). „EA rolls DICE for $23 million". GameSpot. Nuoroda tikrinta 2014-05-10.